PLANB บวกเกือบ 3% สวนตลาดฯ โบรกฯแนะ “ซื้อ” ชูเป้า 7.10 บ. คาดกำไรปีนี้โตสูงต่อเนื่อง 28%
PLANB บวกเกือบ 3% สวนตลาดฯ โบรกฯแนะ "ซื้อ" ชูเป้า 7.10 บ. คาดกำไรปีนี้โตสูงต่อเนื่อง 28% โดย ณ เวลา 14.56 น. ราคาอยู่ที่ 5.60 บาท บวก 0.15 บาท หรือ 2.75% สูงสุดที่ 5.70 บาท ต่ำสุดที่ 5.55 บาท ด้วยมูลค่าซื้อขาย 9.91 ล้านบาท
4 เม.ย. 2561

ผู้สื่อข่าวรายงานว่า หุ้นบริษัท แพลน บี มีเดีย จำกัด (มหาชน) หรือ PLANB ณ เวลา 14.56 น. ราคาอยู่ที่ 5.60 บาท บวก 0.15 บาท หรือ 2.75% สูงสุดที่ 5.70 บาท ต่ำสุดที่ 5.55 บาท ด้วยมูลค่าซื้อขาย 9.91 ล้านบาท ขณะที่ดัชนีโดยรวมลบ 1.52%

ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” ราคาเป้าหมาย 7.10 บาท/หุ้น โดยราคาหุ้นที่ปรับฐานลงมามี Upside มากขึ้น จากราคาเป้าหมายปี 2561 ที่ 7.10 บาท โดยคงมีมุมมองเชิงบวกต่อแนวโน้มกำไรปี 2561 โตสูงต่อเนื่อง 28%  ปัจจัยหนุนกำลังซื้อโดยรวมดีขึ้น เอื้อต่อตลาดสื่อโฆษณานอกบ้าน ซึ่งเข้ากับไลฟ์สไตล์สังคมยุคใหม่ และการขยายพื้นที่สื่อมากขึ้น
ขณะที่แนวโน้มกำไรไตรมาส 1/61 สดใสเพิ่มทั้งจากไตรมาสก่อนและช่วงเดียวกันเมื่อปีก่อน โดยการซื้อหุ้น 19.48% ใน BMN บ.ย่อยของ BEM ที่ทำธุรกิจสื่อในรถไฟฟ้าใต้ดิน MRT จะเพิ่มโอกาสได้บริหารสื่อรถไฟฟ้าสายสีน้ำเงินส่วนขยายในอนาคต แม้ในระยะสั้นคาดกำไรรับรู้จาก BMN ยังไม่มากอย่างมีนัยฯ ปรับคำแนะนำขึ้นเป็น ซื้อ ราคาเป้าหมายปี 2561 ที่ 7.10 บาท
สำหรับแนวโน้มไตรมาส 1/61 มีกำไรโตทั้งทั้งจากไตรมาสก่อนและช่วงเดียวกันเมื่อปีก่อน จากไตรมาสก่อนที่มีผลกระทบจากงานพระราชพิธี 1 เดือน แม้ปกติ 2 เดือนแรกของปีเป็นช่วง Low season และการฟื้นตัวของกำลังซื้อ คาดอัตราการใช้เวลาโฆษณา (Utilization rate) เฉลี่ยในไตรมาสนี้ เพิ่มเป็น 70-71% จากไตรมาสก่อนที่ 68% และไตรมาส 1/60 ที่ 61%
อย่างไรก็ตาม คงประมาณการกำไรปี 2561 ที่ 589 ล้านบาท โตต่อเนื่องจากปีก่อน 28% โดยคาดรายได้รวมโต 15% Utilization rate เฉลี่ยเพิ่มจากปีก่อนที่ 69% เป็นเกือบ 72% (ซึ่ง Conservative กว่าเป้าหมายของบริษัทที่รายได้รวมโต 15-20% Utilization rate 73-78%) จากกำลังซื้อดีขึ้นตามภาวะเศรษฐกิจโดยรวม การใช้กำลังผลิตสื่อโฆษณาที่บริษัทได้พัฒนาปีก่อนมากขึ้น และการขยายพื้นที่สื่อมากขึ้น
โดยเฉพาะสื่อโฆษณาดิจิตอลที่บริษัทมีแผนขยายเครือข่ายในทำเลยุทธศาสตร์หลักๆ ในกรุงเทพ 100-120 ป้าย และขยายความครอบคลุมทั่วประเทศ รวมทั้งได้ส่วนแบ่งรายได้จากการบริหารสิทธิประโยชน์สมาคมฟุตบอลฯ เต็มปีเป็นปีที่สอง
นอกจากนี้ เมื่อกลางเดือนก.พ.ที่ผ่านมา บอร์ดมีมตินำเสนอผู้ถือหุ้นการเพิ่มทุนแบบมอบอำนาจทั่วไป (General Mandate) อนุมัติการเพิ่มทุนจาก 352.96 ล้านบาท เป็น 458.85 ล้านบาท โดยขายหุ้นเพิ่มทุน 1,058.88 ล้านหุ้น PAR 0.1 บาท ให้ผู้ถือหุ้นเดิม 705.92 ล้านหุ้น และขาย PP 352.96 ล้านหุ้น
โดยจะขายหุ้นเพิ่มทุนครั้งเดียวเต็มจำนวน (dilution 23%) หรือบางส่วนก็ได้ เพื่อรองรับหากมีการลงทุนขนาดใหญ่ในอนาคต แต่ ณ ขณะนี้ ยังไม่มีความคืบหน้า นอกจากนี้ D/E ปัจจุบันยังต่ำมากเพียง 0.2 เท่า ยังมีความสามารถในการกู้ยืมเพิ่มได้อีกมาก
อย่างไรก็ดี ราคาหุ้นปรับฐานลงมามี Upside กว้างขึ้นเป็นเกือบ 26% จากราคาเป้าหมายปี 2561 ที่ 7.10 บาท ขณะที่ยังคงมีมุมมองเชิงบวกต่อแนวโน้มผลประกอบการ 2 ปีข้างหน้า  แนวโน้มผลประกอบการไตรมาส 1/61 เพิ่มขึ้นทั้งจากไตรมาสก่อนและปีก่อน โดยการเข้าซื้อหุ้น 19.48% ใน BMN บ.ย่อยของ BEM ที่ทำธุรกิจสื่อในรถไฟฟ้าใต้ดิน MRT จะเพิ่มโอกาสได้บริหารสื่อรถไฟฟ้าสายสีน้ำเงินส่วนขยายในอนาคต รวมทั้งการร่วมกันขายสื่อ แม้ในระยะสั้น คาดกำไรรับรู้จาก BMN ยังไม่มากอย่างมีนัยฯ ปีละ 15-20 ล้านบาท
 